**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottság**

**2023. május 30.-i rendkívüli ülésére**

**Tárgya: Budapest, II. kerület Csalogány utca 9-11. előtt kizárólagos várakozóhelyek létesítése**

**Készítette**:

…………………………

Kádárné Radványi Judit

vezető-főtanácsos

közútkezelői ügyintéző

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Tisztelt Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 13/1992. (VII.01.) önkormányzati rendelet 11.sz. melléklet 5.1.1. pont értelmében, a Településüzemeltetési, Környezetvédelmi és Közbiztonsági Bizottság (rövidítve: TKKB, átruházott hatáskörben dönt:

1. 1. a közterületi közművezetékekkel, bekötésekkel és közterületi útépítésekkel kapcsolatos tulajdonosi hozzájárulásokról

Fentiek alapján kérem a Tisztelt Bizottságot, az alábbi ügyekben hozza meg határozatait.

1. **Ügyiratszám: XII – 226 /2023**

Tárgya: Budapest, II. kerület Csalogány utca 9-11. előtt kizárólagos várakozóhelyek létesítése

Hivatalunkhoz megkeresés érkezett a Közbeszerzési és Ellátási Főigazgatóságtól, hogy az Gazdaságfejlesztési Minisztérium kihelyezett szervezeti egysége részére a Csalogány utca 9-11. – Medve utca 1-3. épületük Csalogány utcai oldalán 4 db egybefüggő, kizárólagos várakozóhely létesítését engedélyezzük.

Budapest Közút Zrt. Forgalomtechnikai igazgatóság Forgalomtechnikai kezelői főosztály Buda kezelői osztály vezetője az alábbiakról tájékoztatott:

*„Az utak forgalomszabályozásáról és a közúti jelzések elhelyezéséről* szóló *20/1984. (XII. 21.) KM rendelet* mellékletének 35.8 pontja szabályozza, hogy mely intézmények jogosultak kizárólagos várakozóhely használatára. A Gazdaságfejlesztési Minisztérium bizonyosan a „közszolgálati tisztviselőkről szóló törvény” illetve „a kormányzati igazgatásról szóló törvény” hatálya alá tartozó szervezet, így megfelel a hivatkozott jogszabályi előírásnak. Tudomásunk szerint ugyanakkor a székhelye nem a Csalogány utcában van ennek a szervezetnek, így szigorúan véve ebből a szempontból nem felel meg a jogszabályi előírásoknak a kérelmező.Kezelői szempontból egyébként a leírtak ellenére nem emelnénk előzetesen kifogást a kijelölés ellen, ezért amennyiben az önkormányzati testületetek ehhez tulajdonosi hozzájárulást adnak, a szükséges tábla módosítást elvégezzük.”

Kérjük, hogy a T. Bizottságot tárgyalja meg az előterjesztést és döntsön a javaslatról.

**Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11.

sz. melléklete 5.1.1. pontban átruházott hatáskörében eljárva úgy dönt, hogy a Budapest, II. kerület Csalogány utca 9-11. – Medve utca 1-3. épület Csalogány utcai oldalán, munkanapokon 8-18 óra között, 4 db egybefüggő, kizárólagos várakozóhely kijelölését a Gazdaságfejlesztési Minisztérium kihelyezett szervezeti egysége részére a 13874/1 hrsz-ú önkormányzati közterület vonatkozásában

*támogatja/ nem támogatja*

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. június 15.

Budapest, 2023. május 24.

##### Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető